L 228/160
RO
Jurnalul Oficial al Uniunii Europene
15.9.2023
Durata efectelor anodice în minute per cuvă-zi exprimă frecvența efectelor anodice (număr de efecte anodice/cuvă-zi) înmulțită cu durata medie a efectelor anodice (durata efectelor anodice exprimată în minute/eveniment): AEM = frecvența × durata medie
(Ecuația 23)
Factorul de emisie: factorul de emisie pentru CF4 (factor de emisie de pantă, SEFCF4) exprimă cantitatea [kg] de CF4 emisă per tonă de aluminiu produs per minut de efect anodic/cuvă-zi.
Factorul de emisie (fracția masică FC2F6) pentru C2F6 exprimă cantitatea [kg] de C2F6 emisă proporțional cu cantitatea [kg] de CF4 emisă.
Cerință minimă: se utilizează factorii de emisie specifici tehnologiei indicați în tabelul 2 din prezenta anexă.
Îmbunătățire recomandată: factorii de emisie specifici instalației pentru CF4 și C2F6 se stabilesc prin măsurători continue sau intermitente desfășurate la fața locului.
Pentru determinarea acestor factori de emisie se aplică cele mai bune practici din industrie, în special cele mai recente orientări furnizate de Institutul Internațional al Aluminiului.
Factorul de emisie ține seama și de emisiile legate de alte efecte decât cele anodice.
Fiecare factor de emisie se determină cu o incertitudine maximă de ± 15 %.
Factorii de emisie se stabilesc cel puțin o dată la trei ani sau mai des dacă este necesar ca urmare a unor modificări relevante în cadrul instalației.
Modificările relevante includ modificări în distribuția duratei efectelor anodice sau modificarea algoritmului de control care influențează mixul de tipuri de efecte anodice sau tipul procedurii de anulare a efectelor anodice.
Tabelul 2 Factorii de emisie specifici fiecărei tehnologii pentru datele privind activitatea referitoare la metoda pantei Factorul de emisie pentru CF4 (SEFCF4) [(kg CF4/t Al)/(efecte anodice în minute/cuvă-zi)]
Factorul de emisie pentru C2F6 (FC2F6) [t C2F6/t CF4]
Metoda convențională de extragere a aluminiului primar prin alimentarea cu alumină prin punctul de alimentare (Legacy Point Feed Pre Bake – PFPB L)
0,122
0,097
Metoda modernă de extragere a aluminiului primar prin alimentarea cu alumină prin punctul de alimentare (Modern Point Feed Pre Bake – PFPB M)
0,104
0,057
Metoda PFTB M fără strategii de intervenție complet automatizată privind efectul anodic pentru emisiile de perfluorocarburi (Modern Point-Fed Prebake – PFPB MW)
– (*)
– (*)
Metoda de extragere a aluminiului primar prin adăugarea aluminei în centrul cuvei cu anozi precopți (Centre Worked Prebake – CWPB)
0,143
0,121
Metoda de extragere a aluminiului primar prin adăugarea aluminei pe partea laterală a cuvei cu anozi precopți (Side Worked Prebake – SWPB)
0,233
0,280
Suport vertical cu miez din element anodic Søderberg (Vertical Stud Søderberg – VSS)
0,058
0,086
Suport orizontal cu miez din element anodic Søderberg (Horizontal Stud Søderberg – HSS)
0,165
0,077
Tehnologie
(*) Instalația trebuie să determine factorul prin măsurători proprii.
În cazul în care acest lucru nu este posibil din punct de vedere tehnic sau presupune costuri nerezonabile, se utilizează valorile pentru metodologia CWPB.
B.7.2.
Metoda de calcul B – Metoda supratensiunii
Pentru metoda supratensiunii, se utilizează următoarele ecuații: Emisiile de CF4 [t] = OVC × (AEO/CE) × PrAl × 0,001 Emisiile de C2F6 [t] = emisiile de CF4 × FC2F6
(Ecuația 24) (Ecuația 25)
unde: OVC
reprezintă coeficientul de supratensiune („factorul de emisie”) exprimat în kg de CF4 per tonă de aluminiu produs per mV de supratensiune;
AEO
reprezintă supratensiunea efectelor anodice per cuvă [mV], definită ca integrală de (timp × tensiune peste tensiunea-țintă) împărțită la timpul (durata) de colectare a datelor;